
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 17ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 339/2012
ΘΕΜΑ: Ανάκληση της άδειας λειτουργίας καταστήματος υγειονομικού ενδιαφέροντος «Εστιατόριο» ιδιοκτησίας του κ. Λυρή Ευσταθίου
    Στον Πύργο και στο Δημοτικό Κατάστημα σήμερα στις 10                                                                   του μηνός Σεπτεμβρίου, του έτους 2012, ημέρα Δευτέρα και ώρα 19.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 39847/6-9-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 28 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αργυρόπουλος Ιωάννης του Παναγιώτη, 18. Μποσμής Κων/νος, 19. Ρωμαίος Στέφανος, 20. Λιατσής Γαβριήλ – Επικεφαλής της Μείζονος Μειοψηφίας, 21. Κουρμπανάς Γεώργιος, 22. Λιατσής Δημήτριος, 23. Γεράνιος Κων/νος, 24. Αγγελακοπούλου Ανδριάνα, 25. Γιάνναρος Χρήστος – Επικεφαλής της παράταξης «Λαϊκή Συσπείρωση» [προσήλθε στη συνεδρίαση στο 4ο θέμα της ημερήσιας διάταξης], 26. Καραμπέτσος Αθανάσιος, 27. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 28. Σκαρτσιάρης Πάνος – ανεξάρτητος Δημοτικός Σύμβουλος.
ΑΠΟΝΤΕΣ:
1. Τζίνη Διονυσία, 2. Αντωνέλος Δημήτριος 3. Δημόπουλος Φώτης, 4. Ανδριόλας Γεώργιος, 5. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.
     Επίσης με την με αριθ. πρωτ. 39847/6-9-2012 έγγραφη πρόσκληση του Προέδρου του Δ.Σ, για το συγκεκριμένο θέμα προσκλήθηκε στη συνεδρίαση και ο Πρόεδρος της Τ.Κ  Κορακοχωρίου κ. Γεώργιος Μπούρας, ο οποίος δεν προσήλθε, αν και κλήθηκε νόμιμα 
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

Ακολούθως ο Πρόεδρος έθεσε υπόψη του Δημοτικού Συμβουλίου το 30ο (α)  θέμα της ημερήσιας διάταξης με τίτλο: [Λήψη απόφασης για την ανάκληση ή μη της άδειας λειτουργίας καταστήματος υγειονομικού ενδιαφέροντος «Εστιατόριο» ιδιοκτησίας του κ. Λυρή Ευσταθίου] και ανέφερε:

«Κατ’ εφαρμογή των διατάξεων του άρθρου 73 παρ.1 του ν. 3852/10, με την επιφύλαξη του άρθρου 83, η Επιτροπή Ποιότητας Ζωής είναι αρμόδια για την ανάκληση ή την οριστική αφαίρεση της άδειας ίδρυσης και λειτουργίας των καταστημάτων επιχειρήσεων και λοιπών εγκαταστάσεων και δραστηριοτήτων αρμοδιότητας του δήμου.


Ωστόσο η Ε.Π.Ζ, βάσει των διατάξεων του άρθρου 73 παρ. 4, με την υπ’ αριθ. 86/12 απόφασή της, έκρινε το θέμα της ανάκλησης της υπ’ αριθ. 315/21-6-96 άδειας λειτουργίας του καταστήματος «Εστιατόριο» ιδιοκτησίας του κ. Λυρή Ευσταθίου, ως ιδιαιτέρως σοβαρό και το παρέπεμψε στο δημοτικό συμβούλιο για τη λήψη σχετικής απόφασης.
  Κατόπιν αυτού τίθεται υπόψη του Σώματος:
- Το υπ’ αριθ.  36190/7-8-12  έγγραφο του Γραφείου Διοικητικών Κυρώσεων το οποίο αναφέρει τα εξής: [Σας διαβιβάζουμε:  α. το υπ’ αριθ. 23570/12-07-12 έγγραφο της Δ/νσης  Δημόσιας Υγείας και Κοινωνικής Μέριμνας, που αφορά στο κατάστημα ‘’ΕΣΤΙΑΤΟΡΙΟ’’ ιδιοκτησίας Λυρή Ευστάθιου του Θεοδώρου που βρίσκεται στον Άγ. Ανδρέα της Τ.Κ. Κορακοχωρίου της Δ.Ε. Πύργου του Δήμου Πύργου, στο οποίο, σύμφωνα με το έγγραφο Δ/νσης Δημόσιας Υγείας & Κοινωνικής Μέριμνας ύστερα από αυτοψία που πραγματοποίησαν στις 4-7-2012 αρμόδιοι υπάλληλοι Υπηρεσίας τους διαπιστώθηκαν τα εξής:

   1. να στερείται αποχωρητήριο για ΑΜΕΑ

   2. να έχει κατασκευασθεί στην αίθουσα πελατών μπάρα εντός της οποίας υπήρχε συγκρότηση καφετέριας.
Με το  υπ’ αριθ. 34899/26-7-12 έγγραφό μας ειδοποιήθηκε ο ιδιοκτήτης να  προσκομίσει , εντός (10) ημερών στο δήμο, νέο έγγραφο της Δ/νσης  Δημόσιας Υγείας και Κοινωνικής Μέριμνας που έκανε τις ανωτέρω διαπιστώσεις περί λειτουργίας του καταστήματος του, σύμφωνα με τους όρους της άδειας που κατέχει».

Το έγγραφο αυτό δεν έχει μέχρι σήμερα προσκομισθεί, ως εκ τούτου παρακαλούμε για την ανάκληση της άδειας ίδρυσης & λειτουργίας του. 
Καλείται το Σώμα ν’ αποφασίσει επί της ανάκλησης της άδειας λειτουργίας καταστήματος του κ. Λυρή Ευσταθίου του Θεοδώρου.

Το Δημοτικό Συμβούλιο Πύργου,
λαμβάνοντας υπόψη:

· τις διατάξεις του άρθρου 65, 73 παρ.1 και 4 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ,
· Την 86/12 απόφαση της Επιτροπής Ποιότητας Ζωής, με την οποία παραπέμφθηκε το θέμα στο Δ.Σ, 

· Τα έγγραφα που προσκομίσθηκαν για το κατάστημα, μετά από διαλογική συζήτηση,

Ομόφωνα α π ο φ α σ ί ζ ε ι

Την ανάκληση της υπ’ 315/21-06-1996 άδειας λειτουργίας του καταστήματος «ΕΣΤΙΑΤΟΡΙΟ» ιδιοκτησίας του κ. Λυρή Ευσταθίου του Θεοδώρου, που βρίσκεται στην Τ.Κ Κορακοχωρίου, σύμφωνα με την υπ’ αριθ. 36190/7-8-2012 εισήγηση του Γραφείου Διοικητικών Κυρώσεων του Δήμου, που αναγράφεται στο σκεπτικό της απόφασης.


Οι Δημοτικοί Σύμβουλοι κ.κ  Α.Καράμπελας, Γ. Θεοδωρέλος – Χαρίτος,  Σ. Κωνσταντόπουλος, Π. Φραγκαντώνης, Κ. Μπίρμπας,  Δ. Τζουανόπουλος,  Α. Ανδρικόπουλος, Φ. Ανδρικόπουλος,  Ι. Αργυρόπουλος του Παναγιώτη, Γ. Λιατσής – Επικεφαλής Μείζονος Μειοψηφίας, Β. Σεϊντής, Γ. Κουρμπανάς, Κ. Γεράνιος, Δ. Λιατσής,  Α. Αγγελακοπούλου, Χ. Γιάνναρος,  Α. Καραμπέτσος, Ι. Σεφερλής  και Π. Σκαρτσιάρης – ανεξάρτητος δημοτικός σύμβουλος, είχαν αποχωρήσει απ’ τη συνεδρίαση.  

Η παρούσα απόφαση έλαβε αύξοντα αριθμό  339/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ
  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ
Ακριβές Απόσπασμα

εκ των πρακτικών του Δ.Σ.

Πύργος 12  – 10  - 2012
Ο ΔΗΜΑΡΧΟΣ
ΜΕΔ

